Ο **Παναγιώτης Γεωργίου Γεννάδιος** (Αθήνα 1847 – 1917) ήταν Έλληνας γεωπόνος και συγγραφέας.

Βιογραφία
---------

Ασχολήθηκε εντατικά με την εντομολογία.

Σπούδασε στην Ελβετία και στις ΗΠΑ, στο πανεπιστήμιο του Ιλινόις. Το 1878 ολοκλήρωσε τις σπουδές του παίρνοντας δίπλωμα Φυσικών και Φυσικοϊστορικών επιστημών. Μετά τις σπουδές του επέστρεψε στην Ελλάδα όπου προσλήφθηκε ως γεωπόνος στα κτήματα του Χρ. Ζωγράφου στην τουρκοκρατούμενη ακόμα Θεσσαλία (1874). Μετά την αποτυχία μιας εξέγερσης που οργάνωσε εκεί, κατέφυγε στην ελεύθερη Ελλάδα. Μεταξύ των ετών 1879-1880 δίδαξε Φυσική Ιστορία σε γυμνάσια των Αθηνών. Επί 14 έτη, από το 1880 μέχρι το 1894 διετέλεσε επιθεωρητής Γεωργίας του Υπουργείου Εσωτερικών και διευθυντής του δημοσίου Δενδροκομείου και του Γεωργικού Σχολείου Αθηνών.

Το 1882 παντρεύτηκε την Ελένη Μηλιώτου, και παρέμειναν μαζί μέχρι τον θάνατό της το 1887.

Εξέδωσε το περιοδικό «Ελληνική Γεωργία» σε 12 τόμους (1885-1896). Το 1895 μετακλήθηκε στην Κύπρο για να διδάξει και να εφαρμόσει τις νεότερες γεωργικές μεθόδους. Το 1904 επέστρεψε στην Αθήνα και επιδόθηκε στη συγγραφή ποικίλων γεωπονικών εργασιών (για τον καπνό, το βαμβάκι, την άμπελο, τις ασθένειες φυτών κλπ.). Συνέγραψε επίσης το «Φυτολογικόν Λεξικόν».

Ο Γεννάδιος κληροδότησε τη βιβλιοθήκη του, αποτελούμενη από 3.300 τόμους, στην Εθνική Βιβλιοθήκη.
Ο Παναγιώτης Γεννάδιος ήταν μέλος της Γαλλικής *Societé Entomologique de France* και κατά τη διάρκεια της ζωής του μελέτησε 6 νέα είδη εντόμων από την Ελλάδα, την Κύπρο και την Τουρκία. Το 1883 περιέγραψε το είδος *Marchalina hellenica* (Gennadius, 1883). Περιέγραψε επίσης το είδος *Bemisia tabaci* (Gennadius, 1889)

Έργα
----

* *Περί του άνθρακος της αμπέλου: Φύσις και θεραπεία της νόσου*, Αθήνα 1880
* *Περί φυλλοξήρας της φθοροποιού*, Αθήνα 1889
* A few words on the utility of the goat
* Goat skins attacked by worms
* Περιοδικό «Ελληνική Γεωργία» σε 12 τόμους (1885-1896)
* *Λεξικόν Φυτολογικόν*: περιλαμβάνον τα ονόματα, την ιθαγένειαν και τον βίον υπερδεκακισχιλίων φυτών, εν οις και τα λόγω χρησιμότητος ή κόσμου καλλιεργούμενα, των οποίων περιγράφονται και η ιστορία, η καλλιέργεια, τα προϊόντα και αι νόσοι. Αθήνα 1914.
* *Περί της εν Κύπρω γεωργίας*
* *Τα προϊόντα των δρυών*, Αθήνα 1917
* *Περί καπνού*, Αθήνα 1886
* Πτηνοτροφία
* Γεωργικά προϊόντα
* *Report on the Agriculture of Cyprus*
* *Nouveau procédé pour la destruction du kermès du figuier, Paris, 1880*
* ﻿*Report on the carob-tree (Περί κερατέας)*﻿ (Report). Λευκωσία: Τύποις «Κυπρίου». 1900. .

Εξωτερικοί σύνδεσμοι
--------------------

* Αρχειοθετήθηκε 2012-12-08 στο Wayback Machine.
* 
* 
* ygeiaonline

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 137382022. Ανακτήθηκε στις 14  Σεπτεμβρίου 2021.
2. 1 2  *Bionomia*. Q10344159. Ανακτήθηκε στις 14  Σεπτεμβρίου 2021.
3. ↑  «Κυπριακή Δημοκρατία, Τμήμα Γεωργίας, ιστορικό». Αρχειοθετήθηκε από το πρωτότυπο στις 9 Ιουλίου 2007. Ανακτήθηκε στις 12 Νοεμβρίου 2012.
4. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 29305503
* **ΕΒΕ**: 120242
* LCCN: no2007036798
* ISNI: 0000 0000 5556 5878
* GND: 137382022
* SUDOC: 256470901
* Botanist: Gennad.

 |

 |